দৃষ্টিহীনদের ক্রিকেটেও বিশ্বজয় করল ভারতের মেয়েরা!

ওয়েব ডেস্ক : কিছুদিন আগেই প্রথমবার বিশ্বকাপ জিতেছিল ভারতের মহিলা ক্রিকেট দল। তার পরেও ভারতের আরও এক মহিলা দল নতুন ইতিহাস তৈরি করল। দৃষ্টিহীনদের মহিলা টি২০ ক্রিকেট বিশ্বকাপ (Blind Women’s T20 World Cup) চ্যাম্পিয়ন হল টিম ইন্ডিয়া। ফাইনালে নেপালকে (Nepal) হারিয়ে বিশ্বজয় করল ভারতের মেয়েরা। মূলত, এই টুর্নামেন্টে একটিও ম্যাচ হারেনি ভারত (India)। ফাইনালেও সেই দাপট বজায় রাখল দেশের লক্ষ্মীরা। এদিন সাত উইকেটে নেপালকে হারিয়ে শিরোপা জিতে নিল তাঁরা।

ফাইনালে টসে জিতে নেপালকে প্রথমে ব্যাটিং করতে পাঠিয়েছিল ভারত (India)। তবে ২০ ওভারে ৫ উইকেট হারিয়ে স্কের বোর্ডে মাত্র ১১৪ রান তুলতে পেরেছিল ব্লু ব্রিগেড। নেপালের হয়ে সর্বোচ্চ রান করেন সারিতা ঘিমিরে। তিনি করেন ৩৫ রান। আর বিমলা রায় খেলেন ২৬ রানের ইনিংস। তবে এই দুই ব্যাটার ছাড়া আর কোনও ব্যাটার দুই অঙ্কে পৌঁছতে পারেননি।

আরও খবর : রানের পাহাড়ে দক্ষিণ আফ্রিকা! ম্যাচে ফিরতে পারবে ভারত?

জবাবে ব্যাটিংয়ে নেমে মাত্র ১২.১ ওভারে সেই রান অনায়াসে তুলে নেয় টিম ইন্ডিয়া (Team India)। এদিন ভারতের ফুলা সারেন অসাধারণ ইনিং খেলেন। তিনি করেন ২৭ বলে অপরাজিত ৪৪ রান। চারটি ৪ মেরেছেন তিনি। করুণা কে করেন ২৭ বলে ৪২ রান। শেষে বসন্তী হাঁসদা ১৩ রান করে ভারতকে বিশ্ব চ্যাম্পিয়ন করেন। তবে ভারত এই রান তাড়া করতে গিয়ে তিন উইকেট হারায়। তবে তাতে জয়ের পথে কোনও বাধা আসেনি।

ভারত এই টুর্নামেন্ট শুরু করেছিল শ্রীলঙ্কার বিরুদ্ধে জয় দিয়ে। এর পর অস্ট্রেলিয়াকে হারিয়েছেল উইমেন্স ইন ব্লু। তার পরেই নেপাল, আমেরিকা, পাকিস্তানকে গ্রুপ স্টেজে হারিয়েছিল ভারত। এর পরেই সম্প্রতি অস্ট্রেলিয়াকে সেমিফাইনালে ৯ উইকেটে হারিয়ে ফাইনালে পৌঁছয় ভারত। শেষে নেপালকে হারিয়ে বিশ্বজয় করল ভারতের মেয়েরা।